BlackKakapo/recipes-ro huggingface dataset:
Salata de icre de post (din seminte de chia) 

Ingrediente:
● Seminte de chia - 30 g  (3 linguri)
● Apa - 100 ml 
● Suc de lamaie - 2 linguri 
● Ulei de masline - 1 lingura  (sau de f.soarelui)
● Sare - 0.5 lingurite  (reglati dupa gust)
● Ceapa alba - 0.5 buc 

Mod de preparare:
1. Amestecati semintele de Chia cu apa, observati ca o vor absorbi si compozitia se ingroasa.
2. Adaugati zeama de lamaie, ceapa tocata marunt, uleiul si sarea.
3. Amestecati, mai potriviti de sare daca este nevoie.
Lasati la frigider minim 30 de minute, sa se patrunda bine aromele.
4. Eu o fac seara pt dimineata si este perfecta la structura.
Serviti cu painica integrala.
Pofta Buna!
Frigarui de porc(cu dedicatie speciala:) 

Ingrediente:
● Carne de porc - 2 kg  (alegeti obligatoriu ceafa, daca nu aveti incercati si pulpa din spate, dar sa fie din sursa sigura, sa nu fie tare carnea)
● Ceapa alba - 4 buc 
● Sare,piper - 1 lingura 
● Frunza de dafin - 4 buc 
● Maioneza - 200 g 

Mod de preparare:
1. Carnea se taie bucati medii, deasupra se pune ceapa taiata rondele, piperul, sarea si frunza de dafin.
Se amesteca totul bine si se pune peste noapte in beci sau in frigider.
2. A 2-a zi inainte de a incepe gratarul, cam cu 1 ora - se adauga maioneza si se amesteca inca o data toata compozitia.
3. Si incepem cu focul - pentru un gratar autentic si natural se foloseste lemn din pomii fructiferi. Deci faceti un foc normal, ajutandu-va cu hartie sau crengute mici. Cand se face mai intens puteti adauga bucati mai mari de lemn si aveti rabdare sa se faca jaraticul.
4. In focul mare dezinfectati plasa de gratar - nu trebuie spalata, doar tinuta vreo 10 minute in foc si gata, o aveti steriliztata :)
5. Aranjati carnea intre cele 2 plase de gratar si o puneti pe foc - aveti grija sa nu fie focul nici prea tare dar nici foarte incet.
6. Si acum fiindca mai dureaza procesul de preparare a carnii - se bea cate un pahar de vin proaspat facut - mai bio nu exista - si ceva aperitiv rapid :)
7. Printre paharele de vin nu uitati sa mai intoarceti carnea si sa mai stingeti focul cu putin vin daca se face flacara - intr-o sticla de plastic se toarna vin amestecat cu putina apa, se face o gaura in dop si cu acest "instrument" improvizat stropiti jaraticul cand este nevoie.
8. Si un pahar de vin la paparazzi, sa fie mai cu inspiratie :)
9. Si aici gratarul aproape gata, inca 1-2 minute si poate fi luat de pe foc.
10. Obligatoriu la gratar pe masa trebuie sa fie mancaruri de legume - - salata de varza, adjika de vreo 3 feluri, vinete, etc. Si sa aveti pofta........
11. Dupa masa, ca sa treaca mai bine procesul digestiv, un pic de exercitii de scurs vin
Dap, asta l-am baut must, urmeaza sa vedem daca s-a facut vin bun, ca spor a avut :)
12. Si fratele meu - doctor stimat de pacienti, gospodar, vanator, frate grijuliu, sot si tata de nota 10 - multumim mult de primirea oferita!!!
Pasca cu branza fara aluat, simpla si de mare efect Reteta  

Ingrediente:
● Branza de vaci - 1 kg  (alegeti branza moale si mai cremoasa, asa pasca va fi foarte fina, ca un cheescake)
● Zahar - 250 g  (daca va place mai dulce mai adaugati 100g de zahar)
● Oua - 7 buc 
● Unt - 175 g  (topit si racorit)
● Esenta de vanilie - 1 buc  (sau orice alte arome va plac, puteti adauga si coaja rasa de lamaie)
● Sare - 0.5 lingurite 
● Faina alba - 5 linguri 
● Gris de grau - 3 linguri 
● Praf de copt - 5 g  (1 lingurita)
● Lapte praf - 2 linguri  (se poate inlocui cu 2 linguri de faina sau gris)
● Stafide - 100 g 

Mod de preparare:
1. Forma de copt(28cm in diametru), se asterne cu hartie de copt, bordurile se ung cu putin unt si se presara cu gris.
Dati drumul la cuptor, sa se incalzeasca la 150-160 de grade.
2. Branza se trece prin sita sau se paseaza cu blenderul vertical.
Am mentionat ca branza trebuie sa fie moale si ceva mai cremoasa, asa veti obtine o pasca fina, moale si foarte frageda. Iese bine si cu branza clasica dar va fi o consistenta un pic mai densa.
3. Albusurile se separa de galbenusuri, acestea le puneti in bolul cu branza de vaci.
4. Branza o amestecati cu galbenusurile, untul topit, zaharul, esenta de vanilie si sarea.
Folositi un tel sau spatula ca sa omogenizati cat mai bine compozitia.
5. Apoi adaugati faina, grisul si laptele praf(desi acesta nu este obligatoriu, pasca va avea un gust mai bogat si o aroma mai faina de lapte).
6. Apoi urmeaza praful de copt si stafidele, amestecati bine.
7. Albusurile se bat spuma tare si alba cu mixerul.
8. In 2-3 etape adaugati albusurile la compozitia de branza si amestecati atent cu miscari de sus in jos.
9. Turnati compozitia de pasca in forma, o scuturati putin de masa.
10. Puneti tava la cuptor pentru 1 ora la 160 de grade.
Cand observati ca pasca se rumeneste bine puneti deasupra si dedesubtul tavii cate o bucata de folie de aluminiu - pentru a preveni rumenirea excesiva.
Dar sa stiti ca la o temperatura corecta pasca trebuie sa se coaca incet si nu va mai trebui sa-i puneti folie.
11. Asa arata pasca gata coapta, putin umflata si rumena. 
O scoateti din cuptor si lasati sa se raceasca.
12. Dupa racire pasca se mai lasa, am incercat diverse chestii sa nu se intample asta, dar tot asa face.
Pana la urma e normal, are compozitia mai de sufleu si este caracteristic.
13. O serviti ornata dupa preferinte cu - zahar pudra, sos de ciocolata, orice dulceata preferata - sau ca atare.
14. Anul acesta am reusit sa refac reteta si puteti sa vedeti si varianta video, si chiar ma bucur pentru aceasta varianta delicioasa.
Pofta Buna!
Salata "Ursul Polar" 

Ingrediente:
● Cartofi - 2 buc 
● Piept de pui - 1 buc 
● Castraveti murati/in otet - 6 buc 
● Ciuperci albe proaspete - 250 g 
● Oua - 4 buc 
● Cascaval clasic - 150 g 
● Maioneza - 200 g 
● Smantana - 200 g 
● Sare - 1 lingurita 
● Piper negru - 0.25 lingurite  (un varf de lingurita)

Mod de preparare:
1. Pieptul de pui il fierbeti bine, dupa ce se raceste il rupeti bucatele mici, zdrente.
2. Ouale le fierbeti, curatati si separati albusurile de galbenusuri.
3. Cartofii se fierb bine, se curata si se racoresc bine - aici vedeti ca am pus 3 cartofi, ei a fost cam mult, recomand sa puneti doar 2.
4. Ciupercile le spalati, taiati marunt si le puneti la calit in putin ulei.. Dupa ce scade bine apa si se rumenesc le puneti un pic de sare, piper si luati de pe foc.
5. Maioneza se amesteca cu smantana si cu acest sos se vor unge straturile salatei.
Si acum asamblam salata:
Pe o farfurie plata mai mare se pune primul strat de cartofi dati prin razatoare. Ungeti bine cu sos, sarati si piperati putin.
6. Castravetii se taie pai si se pun peste stratul de cartofi.
7. Apoi urmeaza stratul de carne, il distribuiti uniform si apoi ungeti cu sos si iarasi sarati si piperati putin.
8. Urmatorul este cel de ciuperci calite, le ungeti si pe ele cu sos.
9. Apoi dati galbenusurile prin razatoare si le distribuiti uniform peste salata, ungeti si pe ele cu sos.
10. Cascavalul se da prin razatoare si se ditribuie uniform pe toata suprafata salatei.
11. Si ultimul strat este cel de albusuri, care si da aspectul salatei de "Urs polar" alb si pufos :)
Infrumusetati usor salata cu putina ceapa sau verdeata si gata, este gata de servire.
Pofta Buna!
Paine Festiva Reteta  

Ingrediente:
● Drojdie proaspata - 25 g  (sau 15g drojdie uscata)
● Lapte - 250 ml  (sa fie putin incalzit)
● Zahar - 0.5 lingurite 
● Faina alba - 600 g 
● Sare - 1 lingurita 
● Oua - 3 buc  (+ 1 galbenus pentru uns painea deasupra)
● Miere - 1 lingura 
● Ulei de masline - 2 linguri 
● Otet - 0.5 lingurite 
● Unt topit - 100 g 
● Mac/susan - 1 lingurita  (pentru ornat, este optional)

Mod de preparare:
1. Intr-un bol dizolvati drojdia cu 100ml de lapte cald si jumatate de lingurita de zahar.
Lasati la o parte 10-15 minute pana incepe sa faca spuma.
2. In acest timp pregatim restul ingredientelor, mierea se dizolva in restul de 150ml de lapte cald(nu fierbinte!).
3. Intr-un bol mare puneti faina, ouale, laptele cu mierea, sarea, uleiul, otetul si amestecul de drojdie.
4. Incepeti sa amestecati cu o spatula sau lingura pana aluatul se aduna.
5. Apoi presarati cate putina faina peste el si incepeti sa-l framantati cu mainile, cam 5-10 minute pana nu se mai lipeste dar este moale si elastic.
6. Lasati-l asa in bol la loc cald, acoperit cu prosop, timp de 1 ora sau pana isi dubleaza volumul.
7. Dupa acest timp il scoateti pe masa presarata cu faina si il taiati in 8 bucati egale.
8. Modelati bile din ele si lasati 5 minute pe masa sa se odihneasca.
9. Apoi fiecare o intindeti in mici foi dreptunghiulare.
10. Le ungeti cu unt si suprapuneti cate 2 foi, una peste alta.
11. Le rulati impreuna, observati in poza ca se face de-a lungul rularea.
12. Si asa din cele 8 bile de aluat obtinem 4 rulouri unse cu unt.
13. Taiati capetele loc, cam 3-4 cm din fiecare - obtinem 8 rozete din aceste margini.
14. Ungeti cu unt o forma rotunda(28cm) asternuta cu hartie de copt.
In mijlocul tavii puneti aceste 8 rozete de aluat taiate.
15. Apoi fiecare rulou ramas il taiati in 4-5 triunghiuri.
16. Le mutati asa impreuna in tava si le puneti imprejurul rozetelor.
17. Asa am facut si restul ruladelor, le-am taiati si mutat in tava. Le aranjati sa fie cat mai uniforme.
18. Asta e painica noastra, o lasati 30-40 de minute sa creasca sub un prosop.
19. Cam asa ar trebui sa fie, creste foarte frumos si se vor umple toate spatiile.
20. Intr-un bol amestecati galbenusul crud de ou cu 1 lingura de lapte.
21. Ungeti cu acest amestec painea deasupra.
22. Presarati mac si susan, daca aveti si va place.
Puneti painea la cuptor preincalzit la 160-170 de grade pentru 40-45 de minute.
23. Dupa cuptor lasati asa fierbinte in tava timp de 15 minute.
24. Apoi scoateti bordurile, ungeti cu putin unt deasupra si prin parti.
Acoperiti cu prosop si lasati sa se raceasca complet.
25. Se pastreaza la fel de pufoasa si in prima sau a 2-a zi, mai mult nu va rezista :)
Pofta Buna!
Prajitura cu dovleac si nuci 

Ingrediente:
● Dovleac - 400 g  (dovleac crud, curatat de coaja si seminte)
● Oua - 3 buc 
● Zahar - 300 g 
● Faina alba - 300 g 
● Ulei - 2 linguri 
● Nuca taiata marunt - 0.5 pahare 
● Praf de copt - 10 g  (1 plic)
● Scortisoara - 0.5 lingurite  (optional)

Mod de preparare:
1. Dovleacul se da prin razatoarea marunta sau il puneti in robot.
2. La mine a fost cam asa marunt.
3. Ouale se bat spuma cu zaharul.
4. Se adauga dovleacul si uleiul, amestecati.
5. Apoi puneti faina si praful de copt, amestecati cu un tel sa nu fie cocoloase.
6. La urma se adauga nuci, dupa preferinta puteti adauga si scortisoara.
7. Turnati aluatul in tava asternuta cu hartie de copt, aici am o tava rotunda de 28 cm diametru.
8. Se coace la cuptor preincalzit la 180 grade timp de 35-40 de minute, faceti testul scobitorii.
9. Optional puteti orna zu zahar pudra, cand se racoreste o serviti.
10. Aici varianta cu aluatul turnat in tava mare de aragaz, asternuta cu hartie de copt, se coace mai repede, cam in 20-25 de minute este gata.
11. Puteti taia in triunghiuri, la gust sunt ca niste turta dulce dar un pic mai moale.
Pofta Buna!
Placinta rapida cu carne de pui 

Ingrediente:
● Piept de pui - 700 g 
● Ceapa alba - 2 buc 
● Cascaval - 100 g 
● Sare,piper - 1 lingurita  (dupa gust puteti adauga si putin marar tocat)
● Ulei de floarea soarelui - 50 ml 
● Smantana - 400 g  (sau lapte batut/iaurt/kefir)
● Unt - 100 g 
● Zahar - 2 linguri 
● Sare - 1.5 lingurite  (in aluat)
● Bicarbonat de sodiu - 2 lingurite 
● Oua - 2 buc 
● Lapte - 200 ml 
● Faina alba - 450 g 

Mod de preparare:
1. Ceapa se taie cubulete mici si se rumeneste putin in ulei.
2. Intr-un bol puneti pieptul de pui taiat cubulete, cascavalul dat prin razatoare, ceapa calita si optional mararul tocat.
3. Adaugati sare, piper si amestecati bine cu o lingura - aceasta va fi umplutura placintei.
4. Intr-un alt bol amestecati smantana cu untul topit.
5. Adaugati bicarbonatul, sarea si zaharul, amestecati bine cu un tel.
6. Apoi adaugati ouale si laptele, amestecati.
7. La urma vine faina, amestecati sa nu fie cocoloase.
8. Trebuie sa va iasa un aluat ca smantana groasa.
9. Asterneti cu hartie de copt o tava mare de aragaz, turnati in ea aluatul si il distribuiti uniform cu o lingura.
10. Peste aluat distribuiti uniform umplutura de carne.
11. Placinta se coace la cuptor preincalzit la 180 grade timp de 40-45 de minute, pana se rumeneste frumos.
Lasati sa se racoreasca bine inainte de servire.
12. Portionati dupa preferinte si savurati.
Pofta Buna!
Monkey Butter 

Ingrediente:
● Ananas bucati/conserva - 1 buc  (conserva de 375-400g, sau ananas proaspat)
● Banane - 3 buc  (de dimensiune medie)
● Nuca de cocos - 25 g  (razuita, uscata)
● Lamaie - 1 buc 
● Zahar - 150 g 

Mod de preparare:
1. Pregatiti ingredientele.
2. Intr-o cratita cu fundul gros scurgeti sucul din conserva de ananas.
Adaugati zaharul si puneti pe foc, cand incepe sa fiarba micsorati flacara si lasati 10 minute.
3. Apoi adaugati bananele taiate rondele, ananasul din conserva, cocosul si sucul de la lamaie.
4. Cand incepe sa fiarba compozitia faceti focul mic si lasati 10 minute, amestecand periodic.
Trebuie sa fie cam asa ca in poza consistenta, bananele vor incepe sa se faca piure.
5. Blendati bine, sa fie un piure cat mai fin.
6. Mai lasati sa fiarba la foc mic 5-10 minute, amestecand periodic.
7. Si iarasi blendati.
Chestia cu blenderul de 2 ori este metoda mea, pentru a obtine piureul cat mai fin.
8. Lasati sa se raceasca bine crema.
Veti observa ca rece este mai groasa si consistenta, asa ne-a placut si noua mai mult.
9. Serviti pe paine, biscuiti sau ca o crema pentru dulciuri de post sau vegane.
Pofta Buna!
Salata marinata de vinete 

Ingrediente:
● Vinete - 1 kg 
● Apa - 2 l 
● Sare - 4 linguri  (se pune in apa in care vor fierbe vinetele)
● Ceapa alba - 2 buc 
● Patrunjel verde - 1 buc  (1 legatura patrunjel si cateva frunze de telina optional)
● Usturoi - 3 buc  (3 catei)
● Ardei capia - 1 buc  (sau 2 ardei grasi)
● Ulei de floarea soarelui - 75 ml 
● Otet - 50 ml 
● Zahar - 1 lingura 
● Sare - 0.5 lingurite  (se pune direct in salata)

Mod de preparare:
1. Recunosc ca am gresit putin la reteta dar nu grav, la gust si consistenta a fost f.buna. Deci, eu am taiat vinetele bucatele mai mici - la Natalia, trebuie sa taiati vinetele in 2-4 le opariti, si apoi le taiati mai marunt. Recomand asa sa faceti si voi.
2. Puneti apa la fiert, cand incepe sa fiarba adaugati sarea si puneti vinetele. Le lasati 5 min sa se opareasca bine. Apoi le scoateti intr-o sita si lasati sa se raceasca bine.
3. Pana se oparesc si racesc vinetele pregatiti celelalte legume - taiati ceapa si ardeii fideluta. Maruntiti verdeata si usturoiul - le puneti pe toate intr-un bol mai mare de salata.
4. Vinetele dupa ce s-au racorit bine, le taiati marunt - eu nu le-am mai taiat, ce deja le taiasem marunt crude.
5. Adaugati 0.5 lingurita de sare, 1 lingura de zahar, otetul si uleiul in legumele crude pregatite mai inainte.
6. Adaugati vinetele si amestecati totul bine, acoperiti bolul cu o folie si puneti la frigider 3-4 ore.
7. Salata a fost foarte buna si dupa 3 ore, dar cea mai buna este a 2-a zi. Se poate pastra la frigider cateva zile.
Pofta Buna!
Tochitura de porc, ca la bunica 

Ingrediente:
● Fleica de porc - 1500 g  (ar fi bucata cea mai potrivita pentru tochitura, cu suficienta grasime si carne)
● Sare - 1 lingurita 
● Piper negru macinat - 0.5 lingurite 
● Frunza de dafin - 1 buc 
● Usturoi (catei) - 4 buc 
● Ceapa alba - 1 buc 
● Boia ardei dulce sau iute - 1 lingurita  (optional)

Mod de preparare:
1. Fleica se taie cuburi mai mari, cam de 2x3cm.
2. Puneti bucatile de carne intr-un ceaun sau tigaie adanca, adaugati 1 lingurita de sare, 0.5 lingurita de piper macinat si 1 frunza de dafin rupta bucatele cat mai mici.
3. Acoperiti cu capac si dati drumul la foc.
Lasati sa se gateasca asa cu capac, veti observa peste vreo 15 minute ca se lasa zeama si carnea isi schimba culoarea.
4. Amestecati bine toata carnea in ceaun, acoperiti iarasi cu capac si lasati sa fiarba la foc moderat.
5. Eu de obicei las capacul pana carnea devine moale si frageda, timpul difera in functie de calitatea si varsta carnii.
6. Si in momentul cand carnea este gatita bine si moale, scot capacul de tot si maresc putin focul.
In cazul in care carnea inca nu este moale, dar zeama s-a evaporat - adaugati putina apa sau vin alb in ceaun.
7. Asa se evapora excesul de zeama si carnea se rumeneste frumos, nu uitati sa amestecati periodic.
Acum ar fi momentul sa adaugati bucatele de ficat sau carnati, daca vreti. Ficatul nu trebuie fiert mult si de asta nu l-am pus la inceput.
8. Imediat cum observati primele bucati de carne rumenite, adaugati in ceaun ceapa si usturoiul tocate.
In plus mai puteti pune si niste boia de ardei, dar este optional, bunica nu punea.
9. Mai lasati sa se caleasca toate impreuna inca 15 minute la foc domol, amestecati periodic.
Aveti grija sa nu rumeniti prea mult carnea, se va usca tare si respectiv greu de mancat.
10. Merge minunat cu niste mamaliga, piure de cartofi, muraturi si neaparat un pahar de vin rosu bun :)
Pofta Buna!
Placinte cu varza murata (din aluat de drojdie) 

Ingrediente:
● Drojdie uscata - 1 lingura  (linguri rase)
● Ulei de floarea soarelui - 100 ml 
● Zahar - 1 lingurita 
● Sare - 1 lingurita 
● Varza murata - 1 kg 
● Ceapa alba - 1 buc 
● Faina alba calitate superioara - 500 g  (Cantitatea este aproximativa, folositi cat va lua aluatul.)

Mod de preparare:
1. Aluatul este asemanator cu cel de paine, doar ca puneti un pic mai putina drojdie. Amestecati 1 pahar de apa calduta cu drojdia, zaharul si jumate de pahar de faina. Lasati 10 min sa se activizeze drojdiile. Apoi adaugati 3-4 linguri de ulei, sarea, faina si amestecati un aluat moale, care sa nu se lipeasca de maini. Il lasati jumate de ora sa creasca si sa se odihneasca.
2. In acest timp se pregateste umplutura - se taie ceapa si varza marunt, se pun intr-o tigaie cu putin ulei si se calesc.
3. Lasati la foc mediu si amestecati periodic pana se rumeneste usor. Apoi stingeti focul si lasati sa se racoreasca. Presarati un pic de piper negru si sare(daca varza nu este sarata).
4. Peste jumatate de ora impartiti aluatul in 3 bile (in poza sunt 6 ca am facut si 3 placinte cu telemea). Le framantati cu putina faina si lasati sa se odihneasca 10 min.
5. Apoi fiecare bila o intindeti cu facaletul, o ungeti cu ulei si lasati 5-10 min sa se odihneasca. Aici le-am suprapus una peste alta ca sa ocupe mai putin loc.
6. Apoi fiecare foaie o intideti usor cu mainile pe masa(fara faina). Daca se rupe indindeti cu facaletul.
Presarati umplutura pe 2/3 din foaie.
7. Rulati foaia, nu uitati sa inchideti marginile putin.
8. Aceasta rulada o faceti sub forma de melc si o turtiti usor cu mainile.
9. In asa fel faceti toate 3 placintele, le puneti intr-o tava unsa cu putin ulei si dati la cuptor la temperatura medie.
10. Cand se rumenesc le scoateti din cuptor si le ungeti imediat cu o pensula cu ulei pe ambele parti.
11. Le intoarceti cu fundul in sus si lasati sa se racoreasca 10-15 min.
12. Apoi le portionati cum va place si le mancati cu maaare pofta:)
Pofta Buna!
Snitel Parizian din piept de pui 

Ingrediente:
● Piept de pui - 2 buc  (dezosat si fara piele)
● Oua - 3 buc 
● Faina - 200 g 
● Lapte - 3 linguri 
● Sare - 1 lingurita 
● Piper negru - 0.5 lingurite 
● Ulei de floarea soarelui - 100 g 

Mod de preparare:
1. Pieptul de pui se spala, se portioneaza bucati medii si se bate atent. Puneti neaparat o folie alimentara atunci cand bateti carnea, ca sa nu o rupeti.
2. Peste fiecare bucata de carne presarati putina sare si piper. Pe parcurs ce le bateti, puneti bucatile de carne una peste alta si la fel sarati si piperati fiecare.
3. Puneti tigaia pe foc, turnati ulei si lasati sa se incinga usor. In acest timp bateti ouale cu putina sare si laptele.
4. Fiecare bucata de carne batuta o treceti pe ambele parti prin faina.
5. Apoi prin compozitia de oua.
6. Si le puneti in tigaia cu ulei. Lasati la foc mediu spre mic sa se prajeasca incet.
7. Le rumeniti bine pe ambele parti apoi le scoateti pe niste servetele de hartie sa se absoarba tot uleiul de pe ele.
8. Snitelele sunt bune si calde si reci cu orice garnitura preferata sau salata de legume.
Pofta Buna!
Tocana de ardei 

Ingrediente:
● Ardei gras - 2 kg 
● Rosii - 3 buc 
● Ceapa alba - 2 buc 
● Oua - 2 buc 
● Sare - 1 lingurita 
● Ulei de floarea soarelui - 100 ml 

Mod de preparare:
1. Ardeii se spala, curata si se taie bucati mici(fidea). In tigaie se incinge uleiul si se adauga ardeii, se prajesc la foc mediu amestecand din cand in cand.
2. Cand ardeii s-au prajit, a scazut apa din ei, ii scoateti din tigaie(daca aveti 2 tigai puteti sa-i lasati).
3. In timpul in care se prajesc ardeii, curatati si taiati ceapa marunt.
4. Rosiile le spalati si le taiati cubulete.
5. In alta tigaie(sau cea in care s-au prajit ardeii), incingeti uleiul, adaugati ceapa taiata si lasati sa se rumeneasca. Amestecati periodic.
6. Cand s-o rumenit ceapa adaugati rosiile si lasati la foc mediu sa se caleasca totul.
Rosiile vor lasa suc si se vor face moi.
7. Peste ceapa si rosii adaugati ardeii prajiti, lasati 5 min la foc mediu  amestecand putin.
8. Bateti 2 oua in compozitia de legume.
9. Amestecati bine ouale, imediat ce le-ati batut, lasati 5 minute sa fiarba.
Potriviti de sare, stingeti focul si lasati putin sa se racoreasca.
Tocana este superba si rece, noi am mancat chiar si la micul dejun pe paine.
Pofta Buna!
Pancakes cu faina de porumb (reteta vegetariana) 

Ingrediente:
● Faina de porumb fina - 1 pahar  (este din aia foarte fina, se gaseste la plafar sau magazinele bio - eu am gasit si la Real)
● Faina - 1 pahar  (faina alba sau integrala)
● Fructoza - 2 linguri 
● Praf de copt - 2 linguri 
● Sare - 1 lingurita 
● Lapte de soia - 2 pahare 
● Ulei fara miros - 3 linguri  (de seminte de struguri sau rapita)

Mod de preparare:
1. Cam asa arata fructoza si faina de malai de care aveti nevoie.
2. Amestecati faina de malai cu faina normala, sarea, fructoza si praful de copt.
3. Intr-un blender turnati laptele de soia si uleiul, adaugati amestecul de faina si mixati bine.
4. Turnati intr-un bol amestecul, daca este foarte gros mai adaugati putin lapte de soia.
5. Am folosit o lingura mai mare pentru a masura cantitatea de coca turnata. Puteti folosi si un polonic, doar sa nu puneti prea mult in el, pancakes-urile trebuie sa fie de dimensiuni mai mici, nu ca la clatite.
6. Intr-o tigaie teflonata incinsa turnati o lingura de aluat. Cand apar gaurelele, marginile nu mai sunt lucioase, dar mijlocul un pic umed  - le intoarceti. Aveti grija sa fie un foc moderat, fiindca se coc foarte repede.
7. Asa ar trebui sa fie la culoare, dupa ce le intoarceti. Mai coaceti 1-2 minute si pe cealalta parte.
8. In acest fel le coaceti pe toate. Pe parcurs ce sunt gata le puneti una peste alta. Sunt foarte bune si reci si calde.
Pofta Buna!